Διονύσης Σπετσαρίας

Ο Διονύσης Σπετσαρίας (γενν. Ραφήνα, 1943) είναι έλληνας παλαίμαχος ποδοσφαιριστής που αγωνιζόταν ως επιθετικός.

Αγωνίστηκε στον Παναθηναϊκό από το 1960 μέχρι το 1965 στην Α' Εθνική, αποτελώντας μέλος της αήττητης ομάδας του 1964Βραβεύει τους «αήττητους» ο Παναθηναϊκός, sport-fm.gr. Στην συνέχεια, μεταπήδησε στην Προοδευτική, με την οποία συνέδεσε το όνομά του. Με την Προοδευτική αγωνίστηκε στην Α' και Β' Εθνική, μέχρι το 1975, όπου σταμάτησε την ποδοσφαιρική του καριέρα. Συνολικά στην δεκαετή παρουσία του με τη φανέλα της Προοδευτικής, πέτυχε 67 τέρματα, αποτελώντας έναν από τους ποδοσφαιριστές με τα περισσότερα τέρματα στην ιστορία του συλλόγου.

Με το τέλος της ποδοσφαιρικής του σταδιοδρομίας ασχολήθηκε με την προπονητική και εργάστηκε σε αρκετούς συλλόγους, όπως μεταξύ άλλων ο Πανερυθραϊκός"Συμφώνησε να συνεργαστεί και στη νέα περίοδο η διοίκηση του Πανερυθραϊκού με τον προπονητή Δ. Σπετσαρία, επιβεβαιώνοντας την ικανοποίησή της από το έργο του.", εφ. Αθλητική Ηχώ, 18/8/1983, σελ.2 κ.α. Σήμερα αποτελεί μέλος του Συλλόγου Βετεράνων Ποδοσφαιριστών Προοδευτικής, στον οποίο έχει αποτελέσει διοικητικό στέλεχος και προπονητής.

 Παραπομπές 

Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Προοδευτικής